2. melléklet a 12/2019. (XI. 28.) önkormányzati rendelethez

**A képviselő-testület átruházott feladat- és hatásköreiről**

**A képviselő-testület**

**a) a polgármesterre ruházza**

aa) Úrhida Község Önkormányzat Képviselő-testületének a közterületek használatáról szóló **9/2013. (VII. 18.) önkormányzati rendeletében** meghatározott hatáskörök gyakorlását,

ab) a szociális rászorultságtól függő pénzbeli és természetbeni települési támogatásokról szóló 3/2015. (II. 26.) önkormányzati rendeletében meghatározott

aba) temetési támogatás,

abb) a köztemetés költségeire vonatkozó részletfizetés, illetve a köztemetés költségeinek megtérítése alóli mentesítés, és az

abc) születési támogatás

vonatkozásában hatáskörének gyakorlását,

ac) a szociális igazgatásról és szociális ellátásokról szóló 1993. évi III. törvény 48. §-ában szabályozott köztemetési ügyekben fennálló hatáskörének gyakorlását,

ad) Úrhida Község Önkormányzat Képviselő-testületének Úrhida Község címeréről és zászlajáról, lobogójáról és használatuk rendjéről szóló 9/2009. (VI.25.) önkormányzati rendeletben meghatározott hatáskörök gyakorlását,

**b) a jegyzőre ruházza** az önkormányzat vagyonáról és a vagyongazdálkodás alapjairól szóló önkormányzati rendelete alapján a helyi önkormányzat tulajdonában lévő utakkal összefüggésben a közúti közlekedésről szóló 1988. évi I. törvény 36. §-a szerinti közútkezelői hozzájárulás megadására vonatkozó hatáskörét.

**c) a Szociális Bizottságra ruházza** a szociális rászorultságtól függő pénzbeli és természetbeni települési támogatásokról szóló 3/2015. (II. 27.) önkormányzati rendeletében meghatározott hatáskörök gyakorlását.

**d) a Székesfehérvári Többcélú Kistérségi Társulásra ruházza a** hétközi, illetve hétvégi gyermek és felnőtt lakosság házi és házi gyermekorvosi ügyeleti feladatainak ellátását,

**e) a Közép-Duna Vidéke Hulladékgazdálkodási Társulásra ruházza**  a hulladékról szóló 2012. évi CLXXXV. törvény 36.§-a alapján ugyanezen törvény 33.§, 34.§, 37.§, 90.§ (8) bekezdésekben, a települési önkormányzatokra vonatkozó szabályokban meghatározott szilárdhulladék-gazdálkodási közfeladatuk ellátására vonatkozó feladat- és hatásköreit,

**f) a Sárrét Kistáj Önkormányzati társulásra ruházza**

fa)a szociális igazgatásról és szociális ellátásokról szóló 1993. évi III. törvény 57. § (1) bekezdés d), e), és 63-64. §-aiban nevesített kötelező szociális alapszolgáltatási feladatokat (házi segítségnyújtás, családsegítés),

fb) a gyermekek védelméről és a gyámügyi igazgatásról szóló 1997. évi XXXI. törvény 15. 0 (2) bekezdés a) pontja, a 39-40. §-a szerinti gyermekjóléti szolgáltatás feladatait.